**Death** je garažni i protopank bend, nastao u Detroitu, Mičigen, 1971. godine. Osnovali su ga braća Hakni, Bobi (bas, vokal), Dejvid (gitara), i Denis (bubanj). Trio je počeo sa svirkom kao fank bend, ali prelazi na rok, pošto su čuli nastup benda The Who. Alis Kuper im je takođe bio inspiracija. Muzički kritičar Piter Margasak je kasnije napisao da je Dejvid "usmerivši bend u hard-rok pravcu najavio pank, kao i to, da iako im to nije pomoglo da tokom 70-tih pronađu izdavača, danas ih čini vizionarima." Death se može smatrati prvim pank bendom na svetu.  Bend se raspao 1977. ali se ponovo okupio 2009. kada je izdavačka kuća Drag City Records, po prvi put izdala njihove demo snimke iz 70-tih.

Istorija
--------

1964. godine, tri brata, mladići Dejvid, Bobi i Denis Hakni, su sa svojim ocem Erlom, gledali prvi nastup Bitlsa u emisiji Ed Salivan Šou. Dejvid je sutradan, u uličici, pronašao bačenu gitaru i počeo da uči da svira. Bobi i Denis su uskoro krenuli za njim i tako je nastao bend.

Vežbali su i snimili prve demo snimke u sobi na spratu porodične kuće a najranije svirke su održali u garaži. Najpre su se zvali Rock Fire Funk Express, a potom je Dejvid predložio da bend promeni ime u Death (Smrt). "Hteo je da istražuje koncept smrti u pozitivnom smislu. To je bilo teško prodati." izjavio je Bobi 2010.

1975. su, u Detroit’s United Sound studiju, sa inžinjerom Džimom Vitijem, snimili sedam pesama. Prema braći Hakni, predsednik Columbia Records izdavačke kuće, Klajv Dejvis, je finansirao snimanje, ali je tražio da bend promeni ime u nešto komercijalnije. Kako je bend to odbio, Dejvis je prekinuo saradnju. Snimili su samo sedam pesama, umesto planiranih dvanaest. Sledeće godine su sami, pod sopstvenom etiketom Tryangle, izdali singl: "Politicians in My Eyes" b/w "Keep on Knocking," u samo 500 primeraka. U dokumetarcu o bendu *A Band Called Death*, iz 2012. godine, braća Bobi i Denis su rekli da je Dejvid bio taj koji je odbio da promeni ime benda, jer nije hteo da odstupi od svog koncepta. Takođe su izjavili da je samo-izdat singl bio namenjen radio stanicama kao pokušaj da se bend na taj način probije, ali ni taj pokušaj nije uspeo. Po njihovim rečima, ma šta da su pokušali, nailazili su na odbijanje i nerazumevanje, što ih je razočaralo i umorilo.

U takvoj atmosferi, braća Hakni su prekinuli rad benda 1977. godine. Na poziv svog rođaka, otišli su na dvonedeljni odmor u Burlington, Vermont, međutim tamo i ostaju. Početkom 80-tih, oformili su gospel rok bend, *The 4th Movement*, sa kojim su izdali dva albuma, takođe pod etiketom Tryangle. Posle toga, tokom 1982. Dejvid odlazi nazad u Detroit, gde i umire 2000. godine. Bobi i Denis ostaju u Vermontu, i osnivaju rege bend Lambsbread.

2008. godine, Bobijevi sinovi (Džulijan, Jurijan, i Bobi Junior) su osnovali bend Rough Fran*...For the Whole World to See*cis (što je bio pseudonim pod kojim je Dejvid izdavao neke svoje pesme, posle povratka u Detroit), obrađujući pesme Death-a, pošto su otkrili stare snimke preko interneta. 2009. godine Drag City Records je izdao svih sedam pesam Death-a sa njihovog master snimka iz 1975. na CD i LP pod naslovom *...For the Whole World to See*. Kuriozitet vezan za naslov albuma je u tome, što je Dejvid umro sa tim rečima. Naime, kao što je rečeno u dokumentarcu o bendu, Dejvid je malo pre smrti zavetovao braću da sačuvaju master snimak, rekavši da će jednog dana ''Svet doći da traži tu muziku''. Ispostavilo se da je bio u pravu. Braća su, pamteći ove ''proročke'' reči, u septembru 2009. ponovo pokrenula bend, i zajedno sa Bobi Dankanom, gitaristom benda Lambsbread, održali tri nastupa. 2010. njihova stvar "Freakin' Out" je korišćena u TV seriji *How I Met Your Mother*, u epizodi "False Positive". Tokom nastupa na Bumsleng festivalu u Leksingtonu, u Kentakiju, bend je najavio da će Drag City Records da objavi njihov novi album sa idejama i demo snimcima, koji su predhodili sesiji iz 1975-te. Album *Spiritual • Mental • Physical* je izdat u januaru 2011-te. Iste godine, njihova stvar "You're A Prisoner" je korišćena u filmu *Kill the Irishman*.  Dokumentarni film o bendu ''*A Band Called Death*'', u režiji Džefa Hauvleta i Marka Kovina se pojavio 2012-te godine.

Diskografija
------------

### Kao RockFire Funk Express

* "People Save the World"/"RockFire Funk Express" 7" singl (snimljen 1973, objavljen 2011 by Third Man Records)

### Kao Death

* "Politicians In My Eyes" b/w "Keep on Knocking" 7"  singl (snimljen 1975, objavljen 1976 za Tryangle Records-a, reizdat 2013 za Drafthouse Films)
* *...For the Whole World to See* (snimljen 1974, objavljen 2009 za Drag City)
* *Spiritual • Mental • Physical* (snimljen 1974-76, objavljen 2011 za Drag City)
* "Relief" online singl (2012, CD Baby)
* Sirovi demo snimak "Politicians In My Eyes" (snimljen 1974, objavljen online za Drafthouse Films, 2013)
* "N.E.W." (Datum izlaska: 21.4.2015)

### Kao The 4th Movement

* *The 4th Movement* LP (1980)
* *Totally* LP (1982)

Filmografija
------------

* *A Band Called Death DVD/Blu-ray (2013, Drafthouse Films)*
* *How I Met Your Mother* Epizoda 'False Positive' (Sezona 6, Ep. 12) (2010) - pesma *Freakin' Out*
* *Entourage* Episode 'Bottoms Up' (Sezona 7, Ep. 5) (2011) - pesma *Politicians In My Eyes*
* *Kill the Irishman (2011)*